‘આવું મારી નજર સામે જ થતું હતું અને તે મારી આંખોને ખૂંચ્યું,’ વોલીએ કહ્યું, ‘ડાયર ખરેખર મારી જ વાત કહી રહ્યો હતો. હું પણ હંમેશાં રોદણાં રોતો હતો અને ફરિયાદ કર્યા કરતો હતો. તેથી મેં મારું વલણ બદલીને ગરુડ જેવા થવાનો નિર્ણય કર્યો. મેં મારી આસપાસના બીજા ડ્રાઈવરોને જોયા અને તેમની ટેક્સીઓને પણ જોઈ. તેમની ટેક્સી ગંદી હતી અને તેઓ ગ્રાહકો સાથે યંત્રની જેમ વર્તતા હતા, ગ્રાહકો પણ નારાજ જણાતા હતા. તેથી મેં મારામાં થોડું પરિવર્તન કરવાનું નક્કી કર્યું અને થોડા જ સમયમાં મને ગ્રાહકોનો સારો પ્રતિસાદ મળવા લાગ્યો. એટલે હું મારા વિચારોનો વધારે ને વધારે અમલ કરવા પ્રેરાયો.’